# Il-Ġurnal Uffiċjali L 1/2023

| | ISSN 1977-074X |
| --- | --- |
| Il-Ġurnal Uffiċjali
  tal-Unjoni Ewropea | L 1 |
| | |
| Edizzjoni bil-Malti | Leġiżlazzjoni | Volum 663ta' Jannar 2023 |

ISSN 1977-074X

Il-Ġurnal Uffiċjali

tal-Unjoni Ewropea

L 1

Edizzjoni bil-Malti

Leġiżlazzjoni

Volum 663ta' Jannar 2023

---

| Werrej | | II   Atti mhux leġiżlattivi | Paġna |
| --- | --- | --- | --- |
| | | REGOLAMENTI |
| | * | Regolament ta’ Implimentazzjoni tal-Kummissjoni (UE) 2023/1 tal-21 ta’ Diċembru 2022 li japprova emenda mhux minuri fl-Ispeċifikazzjoni tal-Prodott ta’ isem imniżżel fir-reġistru tad-Denominazzjonijiet tal-Oriġini Protetti u tal-Indikazzjonijiet Ġeografiċi Protetti [Salers (DOP)] | 1 |
| | * | Regolament ta’ Implimentazzjoni tal-Kummissjoni (UE) 2023/2 tal-21 ta’ Diċembru 2022 li jħassar ir-Regolament ta’ Implimentazzjoni (UE) Nru 761/2014 dwar il-klassifikazzjoni ta’ ċerti prodotti fin-Nomenklatura Magħquda | 3 |

Werrej

II   Atti mhux leġiżlattivi

Paġna

REGOLAMENTI

*

Regolament ta’ Implimentazzjoni tal-Kummissjoni (UE) 2023/1 tal-21 ta’ Diċembru 2022 li japprova emenda mhux minuri fl-Ispeċifikazzjoni tal-Prodott ta’ isem imniżżel fir-reġistru tad-Denominazzjonijiet tal-Oriġini Protetti u tal-Indikazzjonijiet Ġeografiċi Protetti [Salers (DOP)]

1

*

Regolament ta’ Implimentazzjoni tal-Kummissjoni (UE) 2023/2 tal-21 ta’ Diċembru 2022 li jħassar ir-Regolament ta’ Implimentazzjoni (UE) Nru 761/2014 dwar il-klassifikazzjoni ta’ ċerti prodotti fin-Nomenklatura Magħquda

3

| MT | L-Atti li t-titoli tagħhom huma stampati b'tipa ċara huma dawk li għandhom x'jaqsmu mal-maniġment ta' kuljum ta' materji agrikoli, u li ġeneralment huma validi għal perijodu limitat.
  It-titoli ta'l-atti l-oħra kollha huma stampati b'tipa skura u mmarkati b'asterisk quddiemhom. |
| --- | --- |

MT

L-Atti li t-titoli tagħhom huma stampati b'tipa ċara huma dawk li għandhom x'jaqsmu mal-maniġment ta' kuljum ta' materji agrikoli, u li ġeneralment huma validi għal perijodu limitat.

It-titoli ta'l-atti l-oħra kollha huma stampati b'tipa skura u mmarkati b'asterisk quddiemhom.

---

II Atti mhux leġiżlattivi

REGOLAMENTI

| 3.1.2023 | MT | Il-Ġurnal Uffiċjali tal-Unjoni Ewropea | L 1/1 |
| --- | --- | --- | --- |

3.1.2023

MT

Il-Ġurnal Uffiċjali tal-Unjoni Ewropea

L 1/1

---

REGOLAMENT TA’ IMPLIMENTAZZJONI TAL-KUMMISSJONI (UE) 2023/1

tal-21 ta’ Diċembru 2022

li japprova emenda mhux minuri fl-Ispeċifikazzjoni tal-Prodott ta’ isem imniżżel fir-reġistru tad-Denominazzjonijiet tal-Oriġini Protetti u tal-Indikazzjonijiet Ġeografiċi Protetti [“Salers” (DOP)]

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u b’mod partikolari l-Artikolu 52(2) tiegħu,

Billi:

| (1) | Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni ta’ Franza għall-approvazzjoni ta’ emenda fl-Ispeċifikazzjoni tal-Prodott tad-Denominazzjoni ta’ Oriġini Protetta “Salers”, irreġistrata skont ir-Regolament tal-Kummissjoni (KE) Nru 1107/96 (2), kif emendat bir-Regolament (KE) Nru 828/2003 tal-Kummissjoni (3). |
| --- | --- |

(1)

Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni ta’ Franza għall-approvazzjoni ta’ emenda fl-Ispeċifikazzjoni tal-Prodott tad-Denominazzjoni ta’ Oriġini Protetta “Salers”, irreġistrata skont ir-Regolament tal-Kummissjoni (KE) Nru 1107/96 (2), kif emendat bir-Regolament (KE) Nru 828/2003 tal-Kummissjoni (3).

| (2) | Billi l-emenda kkonċernata mhix minuri skont it-tifsira tal-Artikolu 53(2) tar-Regolament (UE) Nru 1151/2012, il-Kummissjoni ppubblikat it-talba biex issir emenda f’Il-Ġurnal Uffiċjali tal-Unjoni Ewropea (4), kif stipulat fl-Artikolu 50(2)(a) ta’ dak ir-Regolament. |
| --- | --- |

(2)

Billi l-emenda kkonċernata mhix minuri skont it-tifsira tal-Artikolu 53(2) tar-Regolament (UE) Nru 1151/2012, il-Kummissjoni ppubblikat it-talba biex issir emenda f’Il-Ġurnal Uffiċjali tal-Unjoni Ewropea (4), kif stipulat fl-Artikolu 50(2)(a) ta’ dak ir-Regolament.

| (3) | Il-Kummissjoni ma rċeviet l-ebda dikjarazzjoni ta’ oppożizzjoni f’konformità mal-Artikolu 51 tar-Regolament (UE) Nru 1151/2012, u għalhekk jenħtieġ li l-modifika tal-Ispeċifikazzjoni tal-Prodott tiġi approvata, |
| --- | --- |

(3)

Il-Kummissjoni ma rċeviet l-ebda dikjarazzjoni ta’ oppożizzjoni f’konformità mal-Artikolu 51 tar-Regolament (UE) Nru 1151/2012, u għalhekk jenħtieġ li l-modifika tal-Ispeċifikazzjoni tal-Prodott tiġi approvata,

ADOTTAT DAN IR-REGOLAMENT:

Artikolu 1

L-emenda tal-Ispeċifikazzjoni tal-Prodott ippubblikata f’Il-Ġurnal Uffiċjali tal-Unjoni Ewropea dwar l-isem “Salers” (DOP), hija b’dan approvata.

Artikolu 2

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, il-21 ta’ Diċembru 2022.

Għall-Kummissjoni

F’isem il-President,

Janusz WOJCIECHOWSKI

Membru tal-Kummissjoni

---

(1)  
  ĠU L 343 14.12.2012, p. 1.

1

(2)  Ir-Regolament tal-Kummissjoni (KE) Nru 1107/96 tat-12 ta’ Ġunju 1996 dwar ir-reġistrazzjoni ta’ indikazzjonijiet ġeografiċi u denominazzjonijiet ta’ oriġini taħt il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 (ĠU L 148, 21.6.1996, p. 1).

2

(3)  Ir-Regolament tal-Kummissjoni (KE) Nru 828/2003 tal-14 ta’ Mejju 2003 li jemenda l-ispeċifikazzjoni ta’ 16-il isem li jidhru fl-Anness għar-Regolament (KE) Nru 1107/96 dwar ir-reġistrazzjoni tal-indikazzjonijiet ġeografiċi u d-denominazzjonijiet tal-oriġini taħt il-proċedura stabbilita fl-Artikolu 17 tar-Regolamenti tal-Kunsill (KEE) Nru 2081/92 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għal prodotti agrikoli u dawk tal-ikel (Danablu, Monti Iblei, Lesbos, Beaufort, Salers, Reblochon jew Reblochon de Savoie, Laguiole, Mont d’Or jew Vacherin du Haut-Doubs, Comté, Roquefort, Epoisses de Bourgogne, Brocciu corse jew Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (ĠU L 120, 15.5.2003, p. 3).

3

(4)  
  ĠU C 349, 12.9.2022, p. 11.

4

---

| 3.1.2023 | MT | Il-Ġurnal Uffiċjali tal-Unjoni Ewropea | L 1/3 |
| --- | --- | --- | --- |

3.1.2023

MT

Il-Ġurnal Uffiċjali tal-Unjoni Ewropea

L 1/3

---

REGOLAMENT TA’ IMPLIMENTAZZJONI TAL-KUMMISSJONI (UE) 2023/2

tal-21 ta’ Diċembru 2022

li jħassar ir-Regolament ta’ Implimentazzjoni (UE) Nru 761/2014 dwar il-klassifikazzjoni ta’ ċerti prodotti fin-Nomenklatura Magħquda

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 57(4) u l-Artikolu 58(2) tiegħu,

Billi:

| (1) | Bir-Regolament ta’ Implimentazzjoni tal-Kummissjoni (UE) Nru 761/2014 (2), preparazzjoni tensjoattiva għall-ħasil tal-ġilda u x-xagħar, ippreżentata fil-forma ta’ ġel u li fiha, bi proporzjonijiet simili, komponenti speċifiċi għall-ħasil tal-ġilda u għall-ħasil tax-xagħar, ippreżentata fi flixkun tal-plastik li fih 300 ml, ippreżentat għall-bejgħ bl-imnut, kienet ikklassifikata taħt il-kodiċi 3401 30 00 tan-Nomenklatura Magħquda (NM) annessa mar-Regolament tal-Kunsill (KEE) Nru 2658/87 (3), bħala “preparat għall-ħasil tal-ġilda, ippreżentat għall-bejgħ bl-imnut”. Il-prodott huwa preparat għall-ħasil kemm tax-xagħar, skont it-tifsira tal-intestatura 3305 tan-NM, kif ukoll tal-ġilda skont it-tifsira tal-intestatura 3401. Minħabba l-karatteristiċi oġġettivi tiegħu, ma kienx possibbli li jiġi determinat liema komponent jagħti lill-prodott il-karattru essenzjali tiegħu. Konsegwentement, bis-saħħa tar-regola ġenerali 3(c) għall-interpretazzjoni tan-NM, il-prodott kellu jiġi kklassifikat taħt l-intestatura li tinsab l-aħħar f’ordni numerika, jiġifieri taħt l-intestatura 3401. |
| --- | --- |

(1)

Bir-Regolament ta’ Implimentazzjoni tal-Kummissjoni (UE) Nru 761/2014 (2), preparazzjoni tensjoattiva għall-ħasil tal-ġilda u x-xagħar, ippreżentata fil-forma ta’ ġel u li fiha, bi proporzjonijiet simili, komponenti speċifiċi għall-ħasil tal-ġilda u għall-ħasil tax-xagħar, ippreżentata fi flixkun tal-plastik li fih 300 ml, ippreżentat għall-bejgħ bl-imnut, kienet ikklassifikata taħt il-kodiċi 3401 30 00 tan-Nomenklatura Magħquda (NM) annessa mar-Regolament tal-Kunsill (KEE) Nru 2658/87 (3), bħala “preparat għall-ħasil tal-ġilda, ippreżentat għall-bejgħ bl-imnut”. Il-prodott huwa preparat għall-ħasil kemm tax-xagħar, skont it-tifsira tal-intestatura 3305 tan-NM, kif ukoll tal-ġilda skont it-tifsira tal-intestatura 3401. Minħabba l-karatteristiċi oġġettivi tiegħu, ma kienx possibbli li jiġi determinat liema komponent jagħti lill-prodott il-karattru essenzjali tiegħu. Konsegwentement, bis-saħħa tar-regola ġenerali 3(c) għall-interpretazzjoni tan-NM, il-prodott kellu jiġi kklassifikat taħt l-intestatura li tinsab l-aħħar f’ordni numerika, jiġifieri taħt l-intestatura 3401.

| (2) | Matul id-69 sessjoni tiegħu f’Marzu 2022, il-Kumitat tas-Sistema Armonizzata (HSC) tal-Organizzazzjoni Dinjija Doganali (WCO) approva l-opinjoni ta’ klassifikazzjoni 3305.10/5 li tikklassifika ġel tax-xampus għall-ħasil tax-xagħar u tal-ġilda li fih ilma, aġenti tensjoattivi organiċi, gliċerina, estratti tal-pjanti, sulfat tal-manjeżju, glukonat taż-żingu, glikol tal-butilen, klorur tas-sodju, aċidu ċitriku, alkoħol, fwieħa, sustanzi aromatiċi u eċċipjenti, ippakkjat fi flixkun ta’ 250 ml għall-bejgħ bl-imnut. Dan ġie kklassifikat taħt l-intestatura 3305 tas-SA peress li n-nota 1(c) tal-Kapitolu 34 tas-SA, li teskludi “ ix-xampus, id-dentifriċi, il-kremi u r-ragħwa għat-tqaxxir tal-leħja, jew il-preparati għall-banju, li fihom is-sapun jew aġenti tensjoattivi organiċi oħrajn” minn dak il-Kapitolu u li tindika l-klassifikazzjoni fl-intestaturi 3305, 3306 jew 3307, titqies li kienet applikabbli għall-klassifikazzjoni tal-prodott. Konsegwentement, il-prodott ġie kklassifikat taħt is-subintestatura 3305 10 tas-SA li tikkorrispondi għall-kodiċi NM 3305 10 00, bl-applikazzjoni tar-regoli ġenerali 1 u 6 għall-interpretazzjoni tas-SA u n-nota 1(c) tal-Kapitolu 34 tas-SA. |
| --- | --- |

(2)

Matul id-69 sessjoni tiegħu f’Marzu 2022, il-Kumitat tas-Sistema Armonizzata (HSC) tal-Organizzazzjoni Dinjija Doganali (WCO) approva l-opinjoni ta’ klassifikazzjoni 3305.10/5 li tikklassifika ġel tax-xampus għall-ħasil tax-xagħar u tal-ġilda li fih ilma, aġenti tensjoattivi organiċi, gliċerina, estratti tal-pjanti, sulfat tal-manjeżju, glukonat taż-żingu, glikol tal-butilen, klorur tas-sodju, aċidu ċitriku, alkoħol, fwieħa, sustanzi aromatiċi u eċċipjenti, ippakkjat fi flixkun ta’ 250 ml għall-bejgħ bl-imnut. Dan ġie kklassifikat taħt l-intestatura 3305 tas-SA peress li n-nota 1(c) tal-Kapitolu 34 tas-SA, li teskludi “ ix-xampus, id-dentifriċi, il-kremi u r-ragħwa għat-tqaxxir tal-leħja, jew il-preparati għall-banju, li fihom is-sapun jew aġenti tensjoattivi organiċi oħrajn” minn dak il-Kapitolu u li tindika l-klassifikazzjoni fl-intestaturi 3305, 3306 jew 3307, titqies li kienet applikabbli għall-klassifikazzjoni tal-prodott. Konsegwentement, il-prodott ġie kklassifikat taħt is-subintestatura 3305 10 tas-SA li tikkorrispondi għall-kodiċi NM 3305 10 00, bl-applikazzjoni tar-regoli ġenerali 1 u 6 għall-interpretazzjoni tas-SA u n-nota 1(c) tal-Kapitolu 34 tas-SA.

| (3) | Minħabba l-karatteristiċi identiċi jew simili ħafna tal-prodott mal-preparat deskritt fir-Regolament ta’ Implimentazzjoni (UE) Nru 761/2014, il-klassifikazzjoni tariffarja tal-preparat, kif stabbilita fl-Anness ta’ dak ir-Regolament, mhijiex f’konformità mal-opinjoni ta’ klassifikazzjoni 3305.10/5. |
| --- | --- |

(3)

Minħabba l-karatteristiċi identiċi jew simili ħafna tal-prodott mal-preparat deskritt fir-Regolament ta’ Implimentazzjoni (UE) Nru 761/2014, il-klassifikazzjoni tariffarja tal-preparat, kif stabbilita fl-Anness ta’ dak ir-Regolament, mhijiex f’konformità mal-opinjoni ta’ klassifikazzjoni 3305.10/5.

| (4) | Bis-saħħa tad-Deċiżjoni tal-Kunsill 87/369/KEE (4), l-Unjoni hija parti kontraenti għall-Konvenzjoni Internazzjonali dwar is-Sistema Armonizzata għad-Deskrizzjoni u Kodifikazzjoni ta’ Merkanzija. L-opinjonijiet ta’ klassifikazzjoni approvati mill-HSC huma strumenti ta’ gwida għall-miżuri tariffarji tal-Unjoni. |
| --- | --- |

(4)

Bis-saħħa tad-Deċiżjoni tal-Kunsill 87/369/KEE (4), l-Unjoni hija parti kontraenti għall-Konvenzjoni Internazzjonali dwar is-Sistema Armonizzata għad-Deskrizzjoni u Kodifikazzjoni ta’ Merkanzija. L-opinjonijiet ta’ klassifikazzjoni approvati mill-HSC huma strumenti ta’ gwida għall-miżuri tariffarji tal-Unjoni.

| (5) | Bil-għan li tiġi żgurata uniformità fl-interpretazzjoni u fl-applikazzjoni tas-Sistema Armonizzata fil-livell internazzjonali u meta jitqies li l-opinjoni ta’ klassifikazzjoni 3305.10/5 hija konformi mal-kliem tan-nota 1(c) tal-Kapitolu 34 tan-NM u tas-subintestatura 3305 10 tas-SA, jeħtieġ li jitħassar ir-Regolament ta’ Implimentazzjoni (UE) Nru 761/2014. |
| --- | --- |

(5)

Bil-għan li tiġi żgurata uniformità fl-interpretazzjoni u fl-applikazzjoni tas-Sistema Armonizzata fil-livell internazzjonali u meta jitqies li l-opinjoni ta’ klassifikazzjoni 3305.10/5 hija konformi mal-kliem tan-nota 1(c) tal-Kapitolu 34 tan-NM u tas-subintestatura 3305 10 tas-SA, jeħtieġ li jitħassar ir-Regolament ta’ Implimentazzjoni (UE) Nru 761/2014.

| (6) | Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali, |
| --- | --- |

(6)

Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,

ADOTTAT DAN IR-REGOLAMENT:

Artikolu 1

Ir-Regolament ta’ Implimentazzjoni (UE) Nru 761/2014 huwa mħassar.

Artikolu 2

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, il-21 ta’ Diċembru 2022.

Għall-Kummissjoni

Gerassimos THOMAS

Direttur Ġenerali

Direttorat Ġenerali għat-Tassazzjoni u l-Unjoni Doganali

---

(1)  
  ĠU L 269, 10.10.2013, p. 1.

1

(2)  Ir-Regolament ta’ Implimentazzjoni tal-Kummissjoni (UE) Nru 761/2014 tal-10 ta’ Lulju 2014 dwar il-klassifikazzjoni ta' ċerti prodotti fin-Nomenklatura Magħquda (ĠU L 207, 15.7.2014, p. 13).

2

(3)  Ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).

3

(4)  Id-Deċiżjoni tal-Kunsill 87/369/KEE tas-7 ta’ April 1987 dwar il-konklużjoni tal-Konvenzjoni Internazzjonali dwar is-Sistema Armonizzata għad-Deskrizzjoni u l-Kodifika ta’ Oġġetti u tal-Protokoll li Jemendaha (ĠU L 198, 20.7.1987, p. 1).

4

---